**ZMLUVA O NÁJME**

**NEBYTOVÝCH PRIESTOROV**

uzavretá podľa ustanovení § 720 zákona č. 40/1964 Zb. Občiansky zákonník v znení neskorších predpisov a zákona č. 116/1990 Zb. o nájme a podnájme nebytových priestorov v znení neskorších predpisov medzi nasledujúcimi zmluvnými stranami:

## Zriaďovateľ: Mestská časť Bratislava – Lamač

## Malokarpatské námestie 9

## 841 03 Bratislava

## IČO: 00603414

## DIČ: 2020919131

## zastúpená: Ing. Lukáš Baňacký, starosta

(ďalej len „zriaďovateľ“)

## Prenajímateľ: Základná škola

Malokarpatské námestie 1, Bratislava

IČO: 42170915

DRČ: 2022845616

zastúpená: Mgr. Alena Petáková, riaditeľka

(ďalej len „prenajímateľ“)

**a**

**Nájomca: Bratislavská šachová akadémia.**

Studenohorská 67

841 03 Bratislava

IČO: 42266416

zastúpená: Mgr. Michal Vrba

(ďalej len „nájomca“)

uzatvárajú túto zmluvu o podnájme nebytových priestorov:

**Článok I.**

**Úvodné ustanovenia**

Prenajímateľ je rozpočtová organizácia s právnou subjektivitou zriadená Mestskou časťou Bratislava – Lamač, Zriaďovacou listinou zo dňa 1. 7. 2009. Organizácia vystupuje v právnych vzťahoch vo svojom mene a má vlastnú zodpovednosť z  týchto vzťahov podľa § 1 ods. 1 zákona č.350/1994 Z.z. o sústave základných a stredných škôl v znení neskorších predpisov.

**Článok II.**

**Predmet a účel nájmu**

/1./ Prenajímateľ prenecháva nájomcovi do užívania nebytový priestor – veľkú telocvičňu v ZŠ Malokarpatské námestie 1, Bratislava. Nebytový priestor sa nájomcovi prenecháva **za účelom organizovania letného tábora.** Telocvičňa bude využívaná v závislosti od počasia.

S užívaním vyššie uvedenej telocvične je spojené aj užívanie spoločných priestorov /vstupná chodba, šatňa, sociálne zariadenie/ a to v čase uvedenom v čl. III. tejto zmluvy.

/2./ Prenajímateľ prenecháva nájomcovi do užívania nebytový priestor – **učebňu – 2 . C**. v ZŠ Malokarpatské námestie 1, Bratislava. Nebytový priestor sa nájomcovi prenecháva **za účelom organizovania letného tábora.**

S užívaním vyššie uvedenej triedy je spojené aj užívanie spoločných priestorov /vstupná chodba a sociálne zariadenie/ a to v čase uvedenom v čl. III. tejto zmluvy.

**Článok III.**

**Doba nájmu**

Nájom sa uzatvára na dobu určitú od 01.07. do 17.07.2020

Počet dní : 13 dní v týždni 130 hod. spolu

Pondelok až piatok : v čase 7,00 hod. – 17,00 hod.

Okrem  mimoriadnych situácií, ktoré sa vyskytnú .

**Článok IV.**

# Úhrada za nájom a služby

/1./ Ceny za nájom **veľkej telocvične** podľa tejto zmluvy sú stanovené podľa schváleného Sadzobníka poplatkov za prenájom nebytových priestorov v Základnej škole schváleného Uznesením č. 19/2020/VIII na zasadnutí miestneho zastupiteľstva mestskej časti Bratislava – Lamač dňa 22.04.2020 Za prenájom nebytových priestorov v Základnej škole je výška stanovená na **1,00 € za celý nájom.**

/2./ Ceny za nájom učebne podľa tejto zmluvy sú stanovené podľa schváleného Sadzobníka poplatkov za prenájom nebytových priestorov v Základnej škole schváleného Uznesením č. 19/2020/VIII na zasadnutí miestneho zastupiteľstva mestskej časti Bratislava – Lamač dňa 22.04.2020. Za prenájom nebytových priestorov v Základnej škole je výška stanovená na **50,00 € za každý pracovný deň.**

/3./ Ceny za nájom sa nájomca zaväzuje uhradiť na účet prenajímateľa vedený vo VÚB Bratislava, číslo účtu: **SK7402000000002615880453 variabilný symbol: 200520** vopred, najneskôr v deň začatia nájmu.

/4./ Ceny za služby spojené s užívaním veľkej telocvične stanovené vo výške **13,00 €/hod.** sa nájomca zaväzuje uhradiť na účet prenajímateľa vedený vo VÚB Bratislava, číslo účtu: **SK9202000000002615853551 variabilný symbol: 200520** po ukončení tábora, podľa skutočne predloženého sumáru využitých hodín. V prípade zvýšenia cien energií, najmä elektrickej energie a kúrenia, sa nájomca zaväzuje akceptovať zvýšenie platieb za služby spojené s užívaním predmetu nájmu úmerne k zvýšeniu cien energií.

/5./ V prípade omeškania nájomcu s úhradou nájomného v stanovenej lehote, je nájomca povinný platiť zmluvnú pokutu vo výške 1 % z dlžnej čiastky za každý i začatý deň omeškania.

**Článok V.**

**Skončenie nájmu a zodpovednosť za škodu**

/1/. Nájom sa skončí uplynutím doby uvedenej v článku III. tejto zmluvy.

/2./ Pred uplynutím dohodnutej doby nájmu sú prenajímateľ a nájomca oprávnení sa dohodnúť na skončení nájomného vzťahu k určitému dňu alebo vypovedať túto zmluvu. Výpovedná lehota je 1 mesiac pre obe zmluvné strany a počíta sa odo dňa nasledujúceho po dni doručenia výpovede.

/3./ V prípade omeškania nájomcu s úhradou podľa článku IV. tejto zmluvy o viac ako 1 mesiac od 1. dňa príslušného mesiaca, nájom zaniká 1. dňa mesiaca nasledujúceho po dohodnutom dni plnenia úhrad podľa článku IV. tejto zmluvy. Ostatné nároky týmto nie sú dotknuté.

/4./ Ak prenajímateľ alebo ním riadené zariadenie preukázateľne potrebujú nebytový priestor na plnenie zverených úloh, nájom zaniká posledným dňom kalendárneho mesiaca nasledujúceho po doručení písomností nájomcovi s uvedením príslušných dôvodov.

/5./ Nájomca je v dobe nájmu zodpovedný za dodržiavanie povinností vyplývajúcich zo všeobecne záväzných právnych predpisov a je povinný správať sa v prenajatých priestoroch tak, aby nedošlo k ohrozeniu zdravia ľudí alebo škode na majetku. Nájomca zodpovedá za všetky škody na majetku, ktoré vznikli prenajímateľovi v súvislosti s výkonom činnosti podľa čl. II tejto zmluvy a ktoré nemožno považovať za obvyklé opotrebenie majetku. Nájomca preberá plnú zodpovednosť v prípade nárokov z úrazu a krádeží, ku ktorému došlo počas doby nájmu.

**Článok VI.**

**Záverečné ustanovenia**

/1./ Právne vzťahy prenajímateľa a nájomcu, ktoré nie sú touto zmluvou bližšie upravené sa spravujú príslušnými ustanoveniami zákona č. 116/1990 Zb.o nájme a podnájme nebytových priestorov v znení neskorších predpisov**.**

/2./ Zmluva je platná a účinná odo dňa podpisu zmluvnými stranami.

/3./ Podmienkou platnosti tejto zmluvy je písomný súhlas zriaďovateľa prenajímateľa s nájmom nebytového priestoru a to vo forme podpisu štatutárneho zástupcu a odtlačkom jeho pečiatky na tejto zmluve.

/4./ Túto zmluvu možno meniť len dohodou zmluvných strán formou písomného dodatku.

/5./ Zmluva sa vyhotovuje v 4 rovnopisoch, z ktorých jeden rukopis obdrží nájomca, jeden rovnopis obdrží zriaďovateľ prenajímateľa a dva rukopisy prenajímateľ.

/6./ Zmluvné strany vyhlasujú, že sa so zmluvou podrobne oboznámili, jej obsahu porozumeli a na znak súhlasu ju podpisujú.

Bratislava, dňa ....................................

................................................................

Ing. Lukáš Baňacký

Mestská časť Bratislava – Lamač

/Zriaďovateľ/

Bratislava, dňa ....................... Bratislava, dňa ..................................

.................................................. .............................................................

Mgr. Alena Petáková Mgr. Michal Vrba

za ZŠ za Bratislavskú šachovú akadémiu

/Prenajímateľ/ /Nájomca/